Diari Oficial de la Generalitat Valenciana


Sumari del DOGV 706, del 19-11-1987 (1987/809995)

RESOLUCIÓ de 30 de setembre de 1987, del Conseller d'Obres Públiques, Urbanisme i Transports, per la qual s'aprova definitiva ment la Modificació Puntual del Pla General de València i Comarca a Paterna, en relació amb la creació del «Parc Tecnològic, si bé hauran de subsanar-se les objeccions esmentades en el vist núm. 8.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   706

Data del DOGV
:   19-11-1987

Secció del DOGV
:   ALTRES DISPOSICIONS

Número del document
:   1987/809995


Data del document
:   30-09-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 30 de setembre de 1987, del Conseller d'Obres Públiques, Urbanisme i Transports, per la qual s'aprova definitivament la Modificació Puntual del Pla General de València i Comarca a Paterna, en relació amb la creació del "Parc Tecnològic", si bé hauran de superar-se les objeccions esmentades en el vist núm. 8.  
Vista la documentació presentada corresponent a la Modificació Puntual del Pla General de València i Comarca en el terme municipal de Paterna, en relació amb la creació del Parc Tecnològic promogut per la «Sociedad Estatal de Promoción y Equipamiento de Suelo» (SEPES) a instància de l'Institut per a la Mitjana i Petita Indústria (IMPIVA) de la Generalitat Valenciana, i  
1r) Vist que conforme al que estableixen els articles 40 i 41 de la Llei del Sòl, l'Ajuntament, en sessió celebrada el dia 30 d'abril de 1987, va aprovar inicialment el Projecte de «Modificació Puntual del Pla General d'Ordenació Urbana en relació amb la creació del Parc Tecnològic de València», redactat per la «Sociedad Estatal de Promoción y Equipamiento de Suelo» (SEPES), i el sotmeté al tràmit d'informació pública a través d'anuncis publicats en el BOP núm. 131, de data 4 de juny de 1987, i en el Diari «Levante», de data 20 de maig de 1987, i que no s'hi han presentat al·legacions.  
2n) Vist que finalitzat el tràmit d'exposició pública i conforme al que disposen els articles 41 de la Llei del Sòl i 130 del Reglament de Planejament, l'Ajuntament, en data 30 de juliol de 1987, va aprovar provisionalment l'esmentat Document.  
3r) Vist que conforme al que disposen els articles 40-1-b, de la Llei del Sòl, i 131-1 del Reglament de Planejament, es van demanar/interessar informes de la Diputació Provincial i de la Comissió Territorial d'Urbanisme.  
4t) Vist que el Servei d'Arquitectura i Urbanisme de la Diputació Provincial, en data 14 de setembre de 1987, va emetre informe favorable sobre el projecte, amb la puntualització dels aspectes següents:  
- Que la documentació aportada és suficient per a la definició de la proposta, si bé s'observa en el plànol núm. 4 de situació, (E: 1/50.000) un error en la localització de l?àrea per raó de la incorrecta delimitació del terme municipal de Paterna en el susdit polígon.  
- Que no afecta a cap carretera o camí provincial.  
- Que no afecta a cap sistema general del Pla a modificar.  
5é) Vist que la Comissió Territorial d'Urbanisme, en data 29 de setembre de 1987, va emetre informe al respecte en el qual indica que l'objecte del projecte és la classificació com a sòl urbanitzable dels terrenys destinats al Parc Tecnològic que apareixen en el Pla General com a sòl rústic. Considera que la Modificació està justificada per l'objectiu públic perseguit i la urgència de la promoció, sense esperar a la Revisió del Pla General de Paterna. El contingut del projecte s'estima adient amb la finalitat perseguida, objectant únicament, que la documentació gràfica resulta incompleta en no assenyalar la classificació ni la qualificació del Sòl, la qual cosa hauria de constar en un plànol d'Ordenació que assenyalàs la condició d'aquest sòl com a sòl urbanitzable industrial.  
6é) Vist que la modificació consisteix bàsicament en la classificació com a sol urbanitzable d'ús principalment industrial, si bé es permeten altres usos com equipament comercial i social, esportiu, espais lliures i de serveis, de terrenys d'una superfície de 112'89 Ha, classificats com a rústics en el Pla General de València i Comarca.  
7é) Vist que es tracta d'una actuació pública, de indubtable repercussió per al sector industrial de la Comunitat Valenciana ja que es pretén fomentar la investigació en diversos terrenys del sector, amb la intervenció conjunta de diverses administracions, Generalitat Valenciana a través de l'Institut per a la Mitjana i Petita Indústria (IMPIVA), Ajuntament de Paterna i «Sociedad Estatal de Promoción y Equipamiento del Suelo (SEPES).  
8é) Vist que el contingut del projecte s'estima adequat, si bé s'objecten aspectes que han d'esmenar-se, i que a continuació es relacionen:  
- Ha de completar-se la documentació gràfica amb un plànol d'ordenació que assenyale la condició d'aquest sòl com a Urbanitzable -Parc Tecnològic València-.  
- Esmenar en el plànol núm. 4 (E:1/50.000) una errada en la localització de l?àrea per la incorrecta delimitació del terme municipal de Paterna en la zona. Es considera correcta la delimitació de l?àrea en el plànol núm. 5 (E:1/5.000) d'Ordenació General que es dóna per vàlid.  
- Es troba a faltar, en la Normativa Urbanística, determinacions referents als abocaments de tot tipus.  
Es considera aquest aspecte molt important ja que és, entre altres factors, el que va a marcar la diferència d'un polígon industrial tipus i el concepte i la qualitat del parc que es pretén.  
En aquest sentit el Pla Parcial corresponent haurà de definir més detalladament les característiques a reunir pel sistema general de depuració i abocaments al barranc de l'Endolsa, així com establir els nivells mínims de contaminació que obliguen a la instal·lació de depuradores individuals. De la mateixa manera, ha de manifestar-se expressament en el Document que ens ocupa que va a complir-se tot el que s'hi estableix en les Normes de Coordinació Metropolitana.  
- La ubicació del Parc Tecnològic afectarà als camins existents que en l'actualitat donen servei o es fan servir d'accés a nuclis petits, principalment cap a la zona oest. El Pla parcial que es redacte a l'efecte ha de garantir el respecte a les servituds existents, sobretot les de pas, restituint i donant solució a aquelles que es considere imprescindible d'interrompre o de modificar.  
9é) Vist que el project presentat recull correctament el nou traçat en l'esmentada zona de l'autovia de València a Llíria tal i com s'estableix en les Normes de Coordinació Metropolitana aprovades inicialment el 27 de juliol de 1987, respectant les disposicions referents a la xarxa viària que s'estableixen en les Normes esmentades.  
10) Vist que el projecte de Modificació del Pla General no contravé aspectes referents a classificació i usos del sòl, estructura viària i altres de les Normes de Coordinació Metropolitana.  
1) Atés que la urgència de la intervenció requereix i justifica el tipus de formulació utilitzada, i que no es retarde fins la conclusió de la Revisió del Pla General de Paterna, actualment en redacció, però que com hom diu en la justificació del projecte presentat, la modificació del Pla General d'Ordenació Urbana vigent és adient amb el contingut substantiu del procés iniciat per a la revisió del susdit Pla, actualment en fase d'Avanç.  
Vists els preceptes legals esmentats, la Llei de Procediment Administratiu i altres disposicions legals de general aplicació, en virtut de les facultats que em són conferides per l?article 36-1-c de la Llei de Règim del Sòl i Ordenació Urbana, l'article 31-9 de l'Estatut d'Autonomia de la Comunitat Valenciana i l'article tercer del Decret del Consell de 16 de març de 1987, pel qual es regulen els òrgans urbanístics de la Generalitat Valenciana.  
He resolt d'aprovar definitivament la Modificació Puntual del Pla General de València i comarca a Paterna, en relació amb la creació del Parc Tecnològic, si bé han de subsanarse les objeccions apuntades en el vist núm. 8.  
Contra aquesta Resolució, que es definitiva en via administrativa, cap interposar Recurs de Reposició davant d'aquest mateix Conseller en el termini d'un mes comptador des de l'endemà de la publicació d'aquesta, previ al contenciós administratiu davant l'Audiència Territorial de València, amb la interposició d'aquest últim recurs en el termini de dos mesos des de la publicació de la Resolució del Recurs de Reposició, si aquesta era expressa, o en el termini d'un any des de la data d?interposició de qualsevol altre recurs que s'estime procedent.  
València, 30 de setembre de 1987. - El Conseller d'Obres Públiques, Urbanisme i Transports: Rafael Blasco i Castany.